**ΔΕΛΤΙΟ ΤΥΠΟΥ**

Παρουσίαση του CD **Y.A. Papaioannou: In the Depth of the Looking Glass** (εταιρία **NAXOS** - σειρά **Greek Classics**) σε επιμέλεια **Κώστα Χάρδα**

**Κρατικό Ωδείο Θεσσαλονίκης, Δευτέρα 12/5/2014, 21:00**

Πρόκειται για μία παραγωγή που έχει στόχο να αναδείξει τη μουσική του Γιάννη Α. Παπαϊωάννου (1910-1989) στο διεθνές και στο ελληνικό κοινό. Σε όλη του τη δημιουργική πορεία ο Παπαϊωάννου δεν σταμάτησε να αφουγκράζεται τις αισθητικές μουσικές αναζητήσεις: από τη δημιουργία ελληνικής εθνικής μουσικής έως και τα μεταπολεμικά μοντερνιστικά κινήματα. Στο CD η μουσική του παρουσιάζεται όχι ακολουθώντας μία ιστορική γραμμική τυπολατρία, αλλά ως ένας ιδεατός, σημερινός, διάλογος των διαφόρων στυλιστικών και αισθητικών φάσεων της καλλιτεχνικής προσωπικότητάς του.

Στο CD συμμετέχουν η Μυρτώ Παπαθανασίου (τραγούδι), ο Κωστής Θέος (τσέλο), το DissonArt ensemble υπό τη διεύθυνση του Βλαδίμηρου Συμεωνίδη, ο Γιάννης Ανισέγκος (φλάουτο), η Ήβη Παπαθανασίου (τσέλο), ο Γραμμένος Χαλκιάς (κλαρινέτο), ο Αλέξης Θεοφυλάκτου (βιολί) και ο Κώστας Χάρδας (πιάνο).

Στην παρουσίαση θα μιλήσουν για τον συνθέτη και το CD οι:

**Δημήτρης Γιάννου**, Καθηγητής Τμήματος Μουσικών Σπουδών Α.Π.Θ.

**Μιχάλης Λαπιδάκης**, συνθέτης - Αναπληρωτής Καθηγητής του Τμήματος Μουσικών Σπουδών Α.Π.Θ.

**Κώστας Τσούγκρας**, Επίκουρος Καθηγητής Τμήματος Μουσικών Σπουδών Α.Π.Θ. / Καθηγητής σύνθεσης Κρατικού Ωδείου Θεσσαλονίκης

Η παρουσίαση θα περιλαμβάνει ζωντανή εκτέλεση έργων του Παπαϊωάννου από τους Κωστή Θέο τσέλο και Κώστα Χάρδα (πιάνο).